Poštovane/i,

U nastavku je pismo Prof,dr Vladimira Macure, koji je zamolio da ga pošaljemo svim članovima Udružnja, učesnicima Salona, žiriju. selekcionoj komisiji, Savetu i organizatorima i realizatorima Salona

...

Poštovane koleginice i kolege, posebno poštovane koleginice i kolege iz Kragujevačkog tima, poštovani žiri, poštovani učesnici, poštovani organizatori Slona iz UUS i draga Ceco,

Godinama, slično kao i vi, pratim Salon. Ono što sam ove godine video prevazilazi mnoge prethodne. Nekoliko dana, od kako je Slavica poslala link <http://www.urbanizam.rs/29-medjunarodni-salon-urbanizma/>  pažljivo gledam izložene radove. Evo mojih utisaka: prvo, stiglo ih je 135 što znači da je bilo ne samo produkcije i tokom opasnog kovida-19 vremena, već i volje da se taj material prezentira. Bravo svima!

Drugo, bez obzira što je neko “na prvu loptu” govorio o ujednačenosti, čini mi se, da se deo radova ipak izdvaja društvenim angažovanjem (Ka kolaborativnom upravljanju), odgovorom na potrebu struke, ne samo škole (Teorija planiranja), umerenošću (Vršačke planine), znanjem kako se profesionalno radi (Požarevac 1), naglašavanjem legalnosti (Struga), brigom za grad (Benska bara), brigom za periferiju (Mađir - Novo ruho…), brigom za predeo (Inđijski Izlaz na horizont), shvatanjem urbanog bogatstva (Pešačka zona u Banjoj Luci), podržavanem ljudske mere (Pešačka zona Kragujevca), razumnim “parkiranjem” – ovo je starinski izraz (Park šuma Tulba), hodom ka Novom Lanarku (prenamena Cementer u Podsusedu). Bravo, dva puta!

Tri puta bravo zaslužuje, što se mene tiče, kompjuterizovana prezentacija Salona. Prvi put nam ovaj vid prezentacije omogućava da učimo iz radova koje nismo sami uradili. Prvi put možemo satima da studiramo radove. Prvi put možemo da ih poredimo. Prvi put možemo da ih imamo na duže ili dugo vreme. Znači tri puta bravo! Šteta je što ne znamo majstore koji su napravili ovu alatku.

Predlog se sam nameće: kompjuterska internet online prezentacija radova I drugog sa Salona treba da bude stalna praksa. Jer je fantastična.

Srdačno vas pozdravljam,

Vladimir Macura